আর্মেনিয়া
আর্মেনিয়া (পূর্ব আর্মেনীয় ভাষায় Հայաստան "হায়াস্তান্‌") পশ্চিম এশিয়ার একটি রাষ্ট্র। জর্জিয়া ও আজারবাইজানের সাথে এটি দক্ষিণ ককেশাস অঞ্চলে কৃষ্ণ সাগর ও কাস্পিয়ান সাগরের স্থলযোজকের উপর অবস্থিত। ইয়েরেভান দেশটির রাজধানী ও বৃহত্তম শহর। আর্মেনীয় জাতি। জাতিগত আর্মেনীয়রা নিজেদের "হায়" (Հայ) বলে ডাকে এবং আর্মেনিয়ার ৯০% লোক হায় জাতির লোক। ১৯২২ সালে এটি সোভিয়েত ইউনিয়নের অন্তর্ভুক্ত হয়। ১৯৯১ সালে এটি স্বাধীনতা লাভ করে। ১৯৯৫ সালে দেশটির প্রথম সোভিয়েত-পরবর্তী সংবিধান পাশ হয়।
আর্মেনীয় মহল্লা
আর্মেনীয় মহল্লায় বসবাসকারী আর্মেনীয়দের জর্ডানি নাগরিকত্ব (১৯৬৭ সালের পূর্ব থেকে) একটি প্রধান বাধা। কারণ এর ফলে ইসরায়েল সরকারের কাছে তারা ফিলিস্তিনিদের মত স্থায়ী বাসিন্দা হিসেবে গণ্য হয়। "দ্য জেরুজালেম পোস্ট" ২০০৫ সালে প্রতিবেদনে জানায় যে ইসরায়েলি কর্তৃপক্ষ জেরুজালেমের আর্মেনীয়দেরকে ফিলিস্তিনি বিবেচনা করে এবং এ কারণে দলিলপত্র পেতে দীর্ঘসূত্রিতার সৃষ্টি হয় এবং বিমানবন্দরে জটিলতা তৈরী হয়। ২০১৫ সালের নভেম্বরে জাতিসংঘের অফিস ফর দ্য কোঅর্ডি‌নেশন অব হিউমেনিটেরিয়ান এফেয়ার্স‌ (ওসিএইচএ) প্রকাশিত একটি মানচিত্রে আর্মেনীয় মহল্লাকে ফিলিস্তিনি সম্প্রদায়ের জন্য সংরক্ষিত রং দ্বারা চিহ্নিত করে। "দ্য ইকোনমিস্ট" ২০০৪ সালে জানায় যে আর্মেনীয়দেরকেও ফিলিস্তিনিদের মত একই বিধিনিষেধ মেনে চলতে হয় যার মধ্যে মহল্লায় নতুন বাড়ি নির্মাণের উপর নিষেধাজ্ঞাও অন্তর্ভুক্ত রয়েছে। সীমিত স্থানের কারণে এখানে বসবাস ব্যয়বহুল হয়ে পড়েছে এবং অধিকাংশ আর্মেনীয় তাদের বর্তমান আয়ের দ্বারা বসবাসের খরচ সহজে মেটাতে পারে না।